CELEX: 22005D0712
Language: hu
Date: 2005-10-04 00:00:00
Title: 2005/712/EK: Az EK–EFTA Egységes Árutovábbítási Vegyesbizottságának 5/2005 határozata (2005. október 4.) Romániának az egységes árutovábbítási eljárásról szóló 1987. május 20-i egyezményhez való csatlakozására történő felkérésről

14.10.2005   
            
            
               HU
            
            
               Az Európai Unió Hivatalos Lapja
            
            
               L 269/46
            
         
      AZ EK–EFTA EGYSÉGES ÁRUTOVÁBBÍTÁSI VEGYESBIZOTTSÁGÁNAK 5/2005 HATÁROZATA
   
   (2005. október 4.)
   Romániának az egységes árutovábbítási eljárásról szóló 1987. május 20-i egyezményhez való csatlakozására történő felkérésről
   (2005/712/EK)
   A VEGYESBIZOTTSÁG,
   tekintettel az egységes árutovábbítási eljárásról szóló 1987. május 20-i egyezményre (1) (a továbbiakban: az egyezmény) és különösen annak 15. cikke (3) bekezdésének e) pontjára,
   mivel:
   
               (1)
            
            
               A Romániával folytatott kereskedelem előmozdítását elősegítené az ezen ország és az Európai Közösség, az Izlandi Köztársaság, a Norvég Királyság és a Svájci Államszövetség közötti árukereskedelemben végrehajtandó alakiságok egyszerűsítése.
            
         
               (2)
            
            
               Ezen egyszerűsítés megvalósítása érdekében helyénvaló Románia felkérése az egyezményhez történő csatlakozásra,
            
         A KÖVETKEZŐKÉPPEN HATÁROZOTT:
   1. cikk
   Románia, az Európai Unió Tanácsa és Románia közötti, e határozathoz csatolt levélváltás formájában felkérést kap, hogy 2006. január 1-jei kezdettel az egyezmény szerződő felévé váljon, az egyezmény 15a. cikkében rögzített rendelkezéseknek megfelelően.
   2. cikk
   Ez a határozat elfogadásának napján lép hatályba.
   
      Kelt Bázelben, 2005. október 4-én.
      
         
            a vegyes bizottság részéről
         
         
            az elnök
         
         Rudolf DIETRICH
         
      
   
   
      (1)  HL L 226., 1987.8.13., 2. o. A legutóbb a 4/2005 határozattal (HL L 225., 2005.8.31., 29. o.) módosított egyezmény.
   
      Tisztelt Uram!
      Ezúton értesítem az EK–EFTA egységes árutovábbítási vegyes bizottsága 2005. október 4-i 5/2005 határozatáról arra a felkérésre vonatkozóan, hogy Románia az egységes árutovábbítási eljárásról szóló 1987. május 20-i egyezmény szerződő felévé váljon.
      Románia csatlakozása az egyezményhez az elfogadó okiratnak az Európai Unió Tanácsának Főtitkárságán történő letétbe helyezése által válhat érvényessé, ellátva az egyezménynek a Román Köztársaság hivatalos nyelvére lefordított változatával, ezen egyezmény 15a. cikkének megfelelően.
      Őszinte tisztelettel,
      
         
            a főtitkár
         
         
            az Európai Unió Tanácsának Főtitkársága
         
      
      Románia,
      tudomásul véve az EK–EFTA egységes árutovábbítási vegyesbizottsága 2005. október 4-i 5/2005 határozatát Romániának az egységes árutovábbítási eljárásról szóló 1987. május 20-i egyezményhez (a továbbiakban: az egyezmény) való csatlakozására vonatkozóan,
      azzal az óhajjal, hogy ezen egyezmény szerződő felévé váljon,
      KIJELENTI, HOGY:
      Csatlakozik az egyezményhez.
      Csatolja ezen okirathoz az egyezmény Románia hivatalos nyelvére lefordított változatát.
      Elfogadja az EK–EFTA egységes árutovábbítási vegyesbizottsága ajánlásait és határozatait, amelyeket 2005. október 4. és azon időpont között fogadtak el, amikor Románia csatlakozása az egyezmény 15a. cikkének megfelelően érvényessé válik.
      Kelt …
      
         
            Románia részéről